stanford-oval/wikipedia huggingface dataset:
Timo Hakanen (jääkiekkoilija)

| Timo Hakanen> Henkilötiedot |
| --- | --- |
Syntynyt: 26. maaliskuuta 1977 (ikä 47) Pori
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  191 cm
Paino:  103 kg
Pelaajaura
Pääsarjaura:  1995–2008
Seurat:  Ässät (SM-liiga) Ahmat (I-div.) Tappara (SM-liiga) EHC Lustenau (AUT) Skövde IK (SWE III & SWE II) IK Comet (NOR) Grästorps IK (SWE IV)
NHL-varaus:  140. varaus, 1995 San Jose Sharks
Timo Hakanen (s. 26. maaliskuuta 1977 Pori) suomalainen uransa lopettanut jääkiekkohyökkääjä. Hän edusti SM-liigassa kuuden kauden ajan Porin Ässiä ja yhdellä kaudella 13 ottelun verran Tampereen Tapparaa. Hän pelasi urallaan myös Itävallan ja Norjan pääsarjassa sekä Ruotsin alasarjoissa. San Jose Sharks varasi Hakasen NHL:ään vuoden 1995 varaustilaisuuden kuudennella kierroksella varausnumerolla 140. Hän ei kuitenkaan koskaan siirtynyt Pohjois-Amerikkaan.
Palais-Royal

Palais-Royal. Sisäänkäynti Ranskan valtioneuvoston (Conseil d'État) käytössä olevaan osaan rakennusta, place du Palais-Royalin puolella.
Palais-Royal on Pariisissa Ranskassa sijaitseva palatsi ja historiallinen asuinrakennus. Palatsi sijaitsee Pariisin 1. arrondissementin alueella, Louvren taidemuseon pohjoispuolella. Palatsin pihalla on Daniel Burenin suunnittelema pylväikkö ja Pol Buryn Ceisos-maapallo. Palatsin rakennuskokonaisuus käsittää myös Comédie-Françaisen teatteritilat.
Historia > Alkuperä

Palace-Royalin rakennutti kardinaali Richelieu. Arkkitehti Jacques Lemercierin suunnittelema palatsi rakennettiin vuosina 1634–1639. Rakennuksen paikka vastaa suunnilleen aiemmin paikalla sijainneen Rambouillet’n palatsin aluetta. Alkuvaiheessa Palais-Royalia kutsuttiin kardinaalin palatsiksi.
Historia > Kuninkaallinen asumus

Testamentissaan kardinaali Richelieu jätti rakennuksen Ranskan kuninkaalle Ludvig XIII:lle. Ludvig XIII:n kuoleman jälkeen vuonna 1643 sijaishallitsija ja leskikuningatar Anna Itävaltalainen, hänen poikansa Ludvig XIV ja kardinaali Mazarin muuttivat Louvresta asumaan tähän palatsiin. Tältä ajalta on peräisin rakennuksen kutsuminen Palais-Royaliksi eli kuninkaalliseksi palatsiksi. Vuonna 1648 pariisilaiset valtasivat palatsin varmistuakseen, että nuori Ludvig XIV ja hänen äitinsä eivät olleet paenneet rakennuksesta. Kun pariisilaiset Fronde-kapinan aikana vuonna 1651 tunkeutuivat kuninkaan makuuhuoneeseen saakka, Ludvig XIV rakennutti uuden kuninkaallisen palatsin Versaillesiin Pariisin ulkopuolelle.
Historia > Orléansien herttuoiden aika

Ludvig XIV muutti Palais-Royalista 1661 pois, ja hänen nuorempi veljensä Filip, jota kutsuttiin arvolla Monsieur, sai palatsin apanage-läänityksenä. Orléansin herttua Filip II peri palatsin vuonna 1692. Hän oli seuraavan vuosisadan alussa Ranskan sijaishallitsija ja vietti palatsissa jokseenkin iloista ja reipasta elämää.
Vallankumouksen aattona palatsi kuului Orléansin herttua Ludvig Filip II:lle. Hän kunnosti palatsin vuonna 1773 tapahtuneen tulipalon jäljiltä. Hän loi palatsista pariisilaisten suosiman tapahtumapaikan, johon hän sijoitti kauppoja, teattereita, kahviloita, puiston ja niin edelleen. Tällöin palatsia alettiin nimittää kauppiaspalatsiksi ja Orléansin Filipiä Pariisin porvareiden johtajaksi (prévot des marchands).
Ludvig Filip II rakennutti palatsiin vuosina 1780–1784 arkkitehti Victor Louisin suunnittelemat pitkät siipirakennukset. Ne oli alkujaan tarkoitettu vuokrattaviksi, sillä herttua tarvitsi vuokratuloja maksaakseen suuret velkansa.
Historia > Vallankumouksen tyyssija

Palais-Royalista tuli vallankumouksen aikana agitaation keskus. Sieltä lähtivät Bastiljin valtaamiseen johtaneet vallankumouskiihotukset. Camille Desmoulins puhui kansanjoukoille kahvilan pöydällä seisoen. Juuri 13. heinäkuuta 1789 pidetty puhe on tehnyt hänen kuuluisaksi. Palatsista lähti myös valtuuskunta, joka 5. lokakuuta 1789 nousi vastustamaan kuninkaan käyttämää veto-oikeutta. Samana päivänä tuhannet naiset marssivat kohden Versaillesia, ja 6. lokakuuta he toivat kuninkaallisen perheen Tuileries’n palatsiin.
Kahvilat olivat tyytyväisiä toimintaansa kaarikäytävien varrella. Ne ulottivat toimintonsa puiden siimekseen. Ne olivat todellisia verbaalisen agitaation peräpaikkoja, uusien ajatusten kansankokouksia, niin kauan kuin vallankumous kehittyi puheen rytmillä. Vuonna 1793 palatsi siirtyi valtion omaisuudeksi.
Marraskuun 1799 vallankaappauksen jälkeen Palais-Royal määrättiin tribunaatin (Tribunat) toimipaikaksi. Kyseessä oli uuden perustuslain mukainen valtioelin, jonka tehtävänä oli keskustella lakialoitteista, mutta sen päätökset olivat vain neuvoa-antavia.
Historia > Käyttö 1800-luvulla

Palatsi palautettiin Orléansin herttuoiden perheelle vuonna 1814, ja heidän hallussaan se oli vuoteen 1848. Pierre-François-Léonard Fontaine nimitettiin jo 24. joulukuuta 1814 Orléansin herttuan arkkitehdiksi. Hän teetti rakennukseen sen käytön kannalta tarvittavat muutokset (Orléansin galleria ja suuri portaikko jne.) restauraation ja heinäkuun monarkian aikana. Palatsi ryöstettiin helmikuun vallankumouksen yhteydessä 22. helmikuuta 1848.
Pariisin kommuunin aikana vuonna 1871 palatsi tuhottiin. Pari vuotta myöhemmin se kunnostettiin, jotta Ranskan valtioneuvosto (Conseil d’État) voisi sijoittua sinne.
Nykytilanne

Nykyisin rakennukse on kauppojen ja kahviloiden lisäksi sijoitettuna muun muassa seuraavat instituutiot:
Ranskan valtioneuvosto (Le Conseil d'État), joka on julkinen viranomainen. Ranskassa sillä on kaksi keskeistä tehtävää: se toimii hallituksen neuvonantajana, ja se on korkein hallinnollinen tuomioistuin.
Ranskan perustuslakineuvosto (Le Conseil constitutionnel) on julkinen viranomainen, joka perustettiin viidennen tasavallan perustuslailla vuonna 1958. Neuvoston tehtävänä on ratkaista lainsäädännön perustuslaillisuus, ja sille on sälytetty perustuslain tulkintaoikeus.
Ranskan kulttuuriministeriö.
Comédie-Française on ainoa Ranskan valtion omistama teatteri ja yksi niistä harvoista, joilla on vakinainen henkilökunta.
Puutarha

Palatsin sisäpihalla on laaja puutarha (Jardin du Palais-Royal), jossa järjestetään usein muun muassa taidenäyttelyitä. Puutarhan perällä on Ranskan kansalliskirjaston Richelieu-keskus.
Aiheesta muualla

Kuvia tai muita tiedostoja aiheesta Palais-Royal Wikimedia Commonsissa
Palais Royalin puutarha (Arkistoitu – Internet Archive) (ranskaksi)
Insécula, matkailija opasivut (Arkistoitu – Internet Archive) (ranskaksi)
Vierailu Palais-Royalssa Valtioneuvoston sivuilla.
Palais-Royal, Paris
Rakennuksen yksityiskohta.
The Adventures of Ozzie and Harriet
Aiheesta muualla

Kuvia tai muita tiedostoja aiheesta The Adventures of Ozzie and Harriet Wikimedia Commonsissa
Timo Kukkonen

| Timo Kukkonen> Henkilötiedot |
| --- | --- |
Syntynyt: 16. elokuuta 1984 (ikä 40) Oulu
Salibandyn pelaaja
Pelipaikka:  puolustaja
Seura:  OLS
Pelinumero:  3
Pituus:  164 cm
Paino:  64 kg
Timo Kukkonen (s. 16. elokuuta 1984) on suomalainen salibandyn pelaaja. Hän pelaa Oulun Luistinseurassa puolustajana. Ennen OLS:aan siirtymistä Kukkonen pelasi RSB-Teamissa ja OYUS:ssa.
Kukkonen on pelannut uransa aikana 43 runkosarjaottelua Salibandyliigassa.
Aiheesta muualla

Kukkonen OLS:n sivuilla (Arkistoitu – Internet Archive)
Terry Butcher

Terry Butcher
Terence Ian (”Terry”) Butcher (s. 28. joulukuuta 1958 Singapore) on englantilainen entinen maajoukkuetason jalkapalloilija ja nykyinen Skotlannin jalkapallomaajoukkueen apuvalmentaja. Pelaajaurallaan puolustajana pelannut Butcher muistetaan erityisesti ajastaan Ipswich Townissa, Rangersissa ja Englannin maajoukkueessa.
Butcher debytoi Ipswichissa vuonna 1978. Hyviä otteita seurajoukkueessaan esittänyt puolustaja debytoi Ron Greenwoodin valmentamassa Englannin maajoukkueessa vuonna 1980 ottelussa Australiaa vastaan. Seuraavana vuonna Ipswich voitti UEFA Cupin ja oli myös lähellä voittaa ensimmäisen liigamestaruuden 19. vuoteen, mutta Aston Villa vei lopulta voiton. Vuonna 1982 hänet valittiin nuorimpana pelaajana Englannin joukkueeseen vuoden 1982 MM-kisoihin Espanjaan. Hänet valittiin myös neljä vuotta myöhemmin 1986 MM-kisoihin, jossa Englannin tie katkesi puolivälierissä kun Argentiina voitti Diego Maradonan kahdella maalilla.
Samana vuonna Ipswich joutui putoamiskarsintaan ja Butcherista tuli ensimmäisiä englantilaisia pelaajia ulkomailla, kun hän siirtyi Rangersiin. Joukkueen kapteeniksi nostettu puolustaja johdatti Rangersin kolmeen liigamestaruuteen neljän kauden aikana. Skotlannin liigacupia joukkue juhli kahdesti. Vuonna 1987 Butcher loukkaantui ja eikä voinut edustaa Englantia vuoden 1988 EM-kisoissa. Hänen poissaolonsa pakotti valmentaja Robsonin tekemään huomattavia muutoksia joukkueeseensa ja päätyi lopulta käyttämään puolustusparia Tony Adams ja Mark Wright. Englanti jäi alkulohkonsa viimeiseksi.
Vuoden 1990 MM-kisoihinkin valittu Butcher muodosti Wrightin, Des Walkerin, Stuart Pearcen, Gary Stevensin ja myöhemmin turnauksessa Paul Parkerin kanssa Englannin viiden miehen puolustuksen. Englanti selvisi aina välieriin saakka, jossa
Länsi-Saksa pudotti Englannin rangaistuspotkukilpailun jälkeen. Pronssiottelussakin Italia kaatoi Englannin.
Butcher pelasi kaikkiaan 77 maaottelua ja teki niissä kolme maalia. Hän lopetti maajoukkueuransa MM-kisojen 1990 jälkeen. Hän jätti Rangersin 15. marraskuuta 1990 ja ryhtyi Coventry Cityn pelaaja-manageriksi. Kuukautta vaille 32-vuotias Butcher oli nuorin sopimuksen tehnyt liigavalmentaja. Hän pelasi kuusi liigaottelua ennen kuin lopetti pelaajana.
Helmikuussa 1993 Butcher ryhtyi Sunderlandin manageriksi. Putoamisvaaran vuoksi Butcher sai potkut joulukuussa. Butcher toimi vielä Motherwellin managerina ennen kuin Sydney FC palkkasi hänet 17. toukokuuta 2006, tehden kahden vuoden sopimuksen. Butcher sai potkut, kun Sydney jäi ulos finaalisarjasta 3–2 tappiolla Newcastle Jetsista.
Huhtikuussa 2007 Brentford ilmoitti palkanneen Butcherin managerikseen, mutta sai lähteä seurasta heikon menestyksen seurauksena jo joulukuussa. Muutamaa kuukautta myöhemmin Skotlannin jalkapallomaajoukkue nimitti Butcherin apuvalmentajaksi.
Aiheesta muualla

Butcherin maaottelut
Profiili (Arkistoitu – Internet Archive)
| 0 | 1 | 2 |
| --- | --- | --- |
| Edeltäjä: Pat Fenlon | Hibernianin päävalmentaja 11/2013–2014 | Seuraaja: Alan Stubbs |
Englannin joukkue – Jalkapallon MM-kilpailut 1982
1 Clemence |
2 Anderson |
3 Brooking |
4 Butcher |
5 Coppell |
6 Foster |
7 Keegan |
8 Francis |
9 Hoddle |
10 McDermott |
11 Mariner |
12 Mills |
13 Corrigan |
14 Neal |
15 Rix |
16 Robson |
17 Sansom |
18 Thompson |
19 Wilkins |
20 Withe |
21 Woodcock |
22 Shilton |
Valmentaja Ron Greenwood
Englannin joukkue – Jalkapallon MM-kilpailut 1986
1 Shilton |
2 Stevens |
3 Sansom |
4 Hoddle |
5 Martin |
6 Butcher |
7 Robson |
8 Wilkins |
9 Hateley |
10 Lineker |
11 Waddle |
12 Anderson |
13 Woods |
14 Fenwick |
15 Stevens |
16 Reid |
17 Steven |
18 Hodge |
19 Barnes |
20 Beardsley |
21 Dixon |
22 Bailey |
Valmentaja Bobby Robson
Englannin joukkue – Jalkapallon MM-kilpailut 1990
1 Shilton |
2 Stevens |
3 Pearce |
4 Webb |
5 Walker |
6 Butcher |
7 Bryan Robson |
8 Waddle |
9 Beardsley |
10 Lineker |
11 Barnes |
12 Parker |
13 Woods |
14 Wright |
15 Dorigo |
16 McMahon |
17 Platt |
18 Hodge |
19 Gascoigne |
20 Steven |
21 Bull |
22 Beasant |
Valmentaja Bobby Robson
Tiranan piirikunta

| Tiranan piirikunta Rrethi i Tiranës |
| --- | --- |

 Sijainti
Valtio:  Albania
Prefektuuri:  Tirana
Lakkautettu:  2000
Hallinto:  
 – hallinnollinen keskus:  Tirana
Pinta-ala:  1 193 km²
Väkiluku (2001):  523 150
 – väestötiheys:  438,5 as./km²
Tiranan piirikunta (alb. Rrethi i Tiranës) oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Tiranan prefektuuriin, joka vastaa nykyistä Tiranan maakuntaa. Piirikunnan pinta-ala oli 1 193 neliökilometriä ja vuoden 2001 väestönlaskennassa siellä oli 523 150 asukasta.
Piirikuntaan kuuluivat seuraavat kunnat: Kamëz, Tirana ja Vorë. Pääkaupunkina toimi Tirana.
This Kiss

| ”This Kiss” Carly Rae Jepsen |
| --- | --- | --- |

Singlen tiedot
 Albumilta: Kiss
 Äänitetty : Party Rock Studio, 2012
 Julkaistu: 10. syyskuuta 2012
 Formaatti: Digitaalinen lataus
 Tekijä(t): Carly Rae Jepsen, Matthew Koma, Kelly Covell, Stefan Kendal Cordy
 Tuottaja(t): Matthew Koma, RedFoo
 Tyylilaji: Dance
 Kesto: 03.49
 Levy-yhtiö: 604, Schoolboy, Interscope
Carly Rae Jepsenin muut singlet
| ”Good Time” 2012 | ”This Kiss” 2012 | ”Tonight I’m Getting Over You” 2013 |
This Kiss on kanadalais-artisti Carly Rae Jepsenin kappale hänen toiselta studioalbumilta ja ensimmäiseltä kansainväliseltä julkaisulta, Kissiltä. Kappaleen sanoittivat Jepsen, Matthew Koma, Kelly Covell ja RedFoo elektropopduo LMFAO:sta sähköpostitse, tekstiviestitse ja puheluilla. Kappale julkaistiin albumin kolmantena singlenä 10. syyskuuta 2012.
"This Kiss" sai pääosin positiivista palautetta kriitikoilta, jotka vertailivat sitä "Call Me Maybeen" ja "Good Timeen". Se kuitenkin epäonnistui edeltäneiden kappaleiden kaltaisen suosion saamisessa, yltäen kolmen parhaan joukkoon vain Belgian Flanderin Ultratip-listalla ja Etelä-Korean singlelistalla, samalla kun se ei päässyt kymmenen parhaan joukkoon esimerkiksi Kanadassa ja Isossa-Britanniassa. Yhdysvalloissa kappale pääsi 86. sijalle Billboard Hot 100 -listalla ja 37. sijalle Pop Songs-listalla. Kappaleen musiikkivideo julkaistiin ensimmäisenä Fun Size-elokuvan ensi-illassa 26. lokakuuta 2012, ja siinä näytetään kun Jepsen flirttailee klubilla miehen kanssa. Edistääkseen kappaleen julkaisua singlenä, Jepsen esitteli "This Kissin" The Ellen DeGeneres Showssa, Late Show With David Lettermanissä, sekä American Music Awards 2012-tapahtumassa.
Käännös suomeksi
Paul Oakenfold

Paul Oakenfold
Paul Mark Oakenfold (s. 30. elokuuta 1963 Englanti) on levytuottaja ja trance DJ. Oleskellessaan vuonna 1987 useita kuukausia ystäviensä kanssa Ibizalla he mieltyivät siellä soineeseen klubimusiikkiin. Oakenfoldin kenties tunnetuin kappale on "Ready Steady Go".
Kärsittyään itse lapsena lukihäiriöstä Oakenfold on ryhtynyt avustamaan lapsia joilla on lukihäiriö.
Hän on toiminut poptähti Madonnan lämmittelijänä Madonnan Sticky & Sweet Tour -kiertueella vuonna 2009.
Elämäkerta

Oakenfold syntyi Lontoossa vuonna 1963 ja aloitti miksaamisen 16 vuotiaana. Hän lyöttäytyi yhteen Trevor Fungin kanssa ja soitti soulia kellaribaarissa. Hän työskenteli New Yorkissa Arista Recordsille 1970-luvun lopulla ja tutustui diskomusiikkiin. 1980-luvun alussa hän toimi Englannissa klubien promoottorina. 1980-luvun puolivälissä hän tutustui house-musiikkiin ja 1980-luvun lopulla hän tutustui Ibizan lomakohteeseen. 1990-luvun alussa hän toimi tuottajana Steve Osbornen kanssa ja kaksikko oli ehdolla parhaimmiksi tuottajiksi vuosina 1990-1993.
Diskografia

Journeys By DJ Volume 5: Journey Through The Spectrum (1994)
A Voyage Into Trance (1995)
Perfecto Fluoro (1996)
Global Underground 002 (1997)
Tranceport (1998)
Global Underground 007 (1998)
Essential Millennium with Pete Tong & Fatboy Slim (1999)
Resident: Two Years of Oakenfold at Cream (1999)
Perfecto Presents: Travelling (2000)
Perfecto Presents: Another World (2000)
Swordfish: The Album (2001)
Perfecto Presents: Ibiza (2001)
Bunkka (2002)
Perfecto Presents: Great Wall (2003)
Creamfields (2004)
Perfecto Presents...The Club (2005)
A Lively Mind (2006)
Aiheesta muualla

Kotisivu
Paul Oakenfold Discogsissa. (englanniksi)
Tiusanen

Tiusanen on suomalainen sukunimi, joka on muun muassa seuraavilla henkilöillä:
Antero Tiusanen (1939–2023), kirjallisuuden suomentaja
Eero Tiusanen (s. 1943), keihäänheittäjä
Eetu Tiusanen (s. 2002), jääkiekkoilija
Marko Tiusanen (s. 1971), näyttelijä
Paavo Tiusanen (1931–2018), harmonikansoiton lehtori ja harmonikkataiteilija
Pentti Tiusanen (1949–2018), kirurgi ja kansanedustaja (Vasemmistoliitto)
Tauno Tiusanen (s. 1941), professori, kommentoi Neuvostoliittoa 1970–1980-luvulla
Timo Tiusanen (1936–1985), teatteriohjaaja ja teatteritieteen professori
Timo Tiusanen (s. 1965), jääpallovalmentaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tiv

| Tiv> Tiedot |
| --- | --- |
Alue:   Nigeria
Puhujia:  2,2 miljoonaa (1991)
Kirjaimisto:  latinalainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  atlantinkongolaiset kielet voltankongolaiset kielet benuenkongolaiset kielet eteläbantulaiset kielet tiviläiset kielet 
Kielikoodit
ISO 639-2:  tiv
ISO 639-3:  tiv
 Ohje 
Tiv on Nigeriassa Benuen, Plateaun ja Taraban osavaltioissa puhuttu nigeriläis-kongolainen kieli. Se kuuluu tiviläisten kielten alaryhmään, joka luokitellaan benuenkongolaisten kielten eteläbantulaiseen haaraan varsinaisten bantukielten rinnalle. Tiviä puhui vuonna 1991 äidinkielenään 2,2 miljoonaa ihmistä. Sen lähimmät sukulaiskielet ovat event, iyive ja otank.
Pauli Toivonen

Pauli Toivonen perheineen vuonna 1963.
Pauli Toivonen (22. elokuuta 1929 Hämeenlinna – 14. helmikuuta 2005 Espoo) oli suomalainen ralliajaja. Autourheilijoiden keskuudessa hänet tunnettiin lempinimillä "Pali" ja "Tiikeri".
Ura

Pauli Toivosen ura autourheilijana käynnistyi vuonna 1953, jolloin Jyväskylän Suurajojen perustajajäsen ja Toivosen etäinen sukulainen, toimitusjohtaja Pentti Barck houkutteli hänet osallistumaan kilpailuun. Ajokkinaan hänellä oli Volkswagen Kupla, jolla hän sijoittui luokkansa kolmanneksi ja kokonaiskisan 43. tilalle. Ensimmäisen tehdassopimuksensa Toivonen solmi Simcan kanssa vuonna 1959, mutta siirtyi pian Citroënin tehdaskuljettajaksi. Kotimaan ralleissa Toivonen sen sijaan kilpaili enimmäkseen Volkswagenilla. Vuodesta 1963 lähtien Toivonen veti suomalaista Volkswagen-kilpatallia Antti Aarnio-Wihurin kanssa. Vuosina 1967–1969 Toivonen kuului Porschen tehdastallin kuljettajiin.
Toivonen voitti Monte Carlo -rallin vuonna 1966. Voiton arvoa himmensi se, että hän nousi voittajaksi tuomariston hylättyä neljä nopeinta kuljettajaa sääntöjen vastaisten ajovalojen vuoksi. Hylätyt kuljettajat ajoivat englantilaisilla autoilla, ja voittajaksi saatiin ranskalaista Citroënia ajanut Toivonen. Toivonen itse koki tilanteen niin kiusalliseksi, että hän kieltäytyi vastaanottamasta palkintoaan.
Toivonen voitti rallin Euroopan-mestaruuden vuonna 1968. Kotimaansa merkittävimmän rallikilpailun, Jyväskylän Suurajot hän voitti vuonna 1962. Samana vuonna hän saavutti myös ralliautoilun Suomen mestaruuden. Toivonen lopetti uransa kansainvälisellä tasolla vuonna 1969, mutta kotimaassa hän kilpaili vuoteen 1979 saakka. Urheilu-uransa ohella Toivonen toimi omistamansa autoliikkeen toimitusjohtajana. Eläkevuosinaan Toivonen siirtyi harrastamaan golfia ja vietti kesät Suomessa ja talvet Espanjassa.
Pauli Toivosen poika Henri Toivonen voitti Monte Carlo -rallin vuonna 1986, päivälleen 20 vuotta isänsä jälkeen, ja toinen poika Harri Toivonen on kilpaillut pitkään rallissa ja rata-autoilussa. Harri Toivosen tytär on vuoden 2014 Miss Suomeksi valittu Bea Toivonen.
Merkittäviä tuloksia

| Vuosi | Ralli | Sijoitus | Auto | Kartanlukija |
| --- | --- | --- | --- | --- |
| 1961 | Jyväskylän Suurajot | 2 | Citroën DS | Jaakko Kallio |
| 1962 | Jyväskylän Suurajot | 1 | Citroën DS19 | Jaakko Kallio |
| 1962 | Rallin Suomen-mestari |  |  |  |
| 1963 | Monte Carlo -ralli | 2 | Citroën DS19 | Anssi Järvi |
| 1963 | Hankiralli | 1 | Citroën DS19 | Anssi Järvi |
| 1965 | Jyväskylän Suurajot | 3 |  Volkswagen 1500S | Kalevi Leivo |
| 1966 | Monte Carlo -ralli | 1 | Citroën DS21 | Ensio Mikander |
| 1967 | Ruotsin ralli | 6 | Lancia Fulvia HF | Jyrki Ahava |
| 1967 | Korsikan ralli | 2 | Lancia Fulvia Prototipo | Martti Tiukkanen |
| 1967 | Jyväskylän Suurajot | 7 | Lancia Fulvia 1.3 HF | Erkki Salonen |
| 1968 | Monte Carlo -ralli | 2 | Porsche 911T | Martti Tiukkanen |
| 1968 | Akropolis-ralli | 3 | Porsche 911T | Martti Kolari |
| 1968 | West German Rally | 1 | Porsche 911T | Martti Kolari |
| 1968 | Itä-Saksan ralli | 1 | Porsche 911T | Martti Kolari |
| 1968 | Sanremon ralli | 1 | Porsche 911T | Martti Tiukkanen |
| 1968 | Castrol-Danube-ralli | 1 | Porsche 911T | Martti Tiukkanen |
| 1968 | Geneva Rally | 1 | Porsche 911T | Urpo Vihervaara |
| 1968 | Rallin Euroopan-mestari |  |  |  |
| 1969 | Akropolis-ralli | 1 | Porsche 911S | Martti Kolari |
Tulokset ratakilpailuissa

| Päivä | Kilpailu | Auto | Kuljettajat | Talli | Sijoitus |
| --- | --- | --- | --- | --- | --- |
| 25.4.1965 | Artukainen [Specials] | Porsche 904 | Pauli Toivonen |  | raced |
| 12.9.1965 | Artukainen [GT] | VW MAC-1 | Toivonen |  | 3. |
| 3.4.1966 | Le Mans Test | Alpine M64 | Jean-François Piot / Jacques Cheinisse / Toivonen / Bengt Jansson | Societé Automobiles Alpine | 17. |
| 8.5.1966 | Targa Florio | Alpine A110 | Toivonen / Jansson | Regie Renault | DNF |
| 19.6.1966 | 24 h Le Mans | Alpine A210 | In entry list only | Société Automobiles Alpine | 13. |
| 19.6.1966 | 24 h Le Mans | Alpine A210 | Jansson / Toivonen | Société Automobiles Alpine | DNF |
| 23.7.1967 | GP Mugello | Lancia Fulvia | Germano Nataloni / Toivonen |  | 19. |
| 25.4.1968 | 1000 km Monza | Porsche 910 | In entry list only | Gerhard Koch | 4. |
| 19.5.1968 | 1000 km Nürburgring | Porsche 906 | Toivonen / Antti Aarnio-Wihuri | VW-Auto Oy | DNF |
| 26.5.1968 | 1000 km Spa | Porsche 910 | In entry list only | Gerhard Koch | 5. |
| 28.7.1968 | GP Mugello | Porsche 906 | Erich Bitter / Toivonen | Caltex Racing Team | 4. |
| 29.9.1968 | 24 h Le Mans | Porsche 907 | In entry list only | Soler Roig | DNF |
| 2.2.1969 | 24 h Daytona | Porsche 907 | In entry list only | Escuderia Nacional CS | DNF |
| 2.2.1969 | 24 h Daytona | Porsche 908/02 | Alex Soler-Roig / Lins / Toivonen | Escuderia Nacional CS | DNA |
| 4.5.1969 | Targa Florio | Porsche 911 R | Dieter Spoerry / Toivonen | Porsche AG. | DNF |
| 13.7.1969 | Solituderennen Hockenheim | Porsche 908/02 | Toivonen | AAW Racing Team | 7. |
| 20.7.1969 | GP Mugello | Porsche 908/02 | Toivonen | AAW Racing Team | DNF |
| 19.10.1969 | Hessenpreis Hockenheim [SP] | Porsche 908/02 | Toivonen |  | DNF |
| 31.5.1970 | 1000 km Nürburgring | Porsche 908/02 | In entry list only | AAW Racing Team | DNS |
| 31.5.1970 | 1000 km Nürburgring | Porsche 917 | Toivonen / Sten Axelsson | AAW Racing Team | DNS |
| 31.5.1970 | 1000 km Nürburgring | Porsche 911 S | Dieter Fröhlich / Toivonen | AAW Racing Team | 14. |
| 9.6.1974 | Ruotsi Anderstorp | Sunbeam | Toivonen | Racing Team Toivonen & Co | DNA |
Aiheesta muualla

Pauli Toivosen muistokirjoitus Helsingin Sanomissa.
Suomen Moottoriurheilumuseo – Pauli Toivonen.[vanhentunut linkki]
Pankkikortti

Pankkikortti
Pankkikortti (myös käteiskortti tai debit-kortti) on muovista valmistettu maksukortti ja käteiseen verrattava maksuväline. Pankkikortilla voi tavallisesti maksaa ostoksia ja nostaa rahaa pankkiautomaatista. Maksu peritään kortinhaltijan tililtä useimmiten muutamassa päivässä.
Monissa maissa, mm. Suomessa, käytettiin aiemmin kansallisia pankkikortteja. Kansalliset kortit eivät yleensä kelvanneet ulkomailla.
Kansainväliset Visa ja Mastercard Debit-kortit ovat nyttemmin käytännössä korvanneet kansalliset kortit monissa maissa.
Visa Electron ja Maestro ovat kansainvälisiä reaaliaikavarmenteisia pankkikortteja eli ns. online-kortteja. Niitä käytettäessä katevarmennus on pakollinen.
Veloitus ja katevarmennus

Pankkikortti eroaa luottokortista siten, että pankkikorttiin ei sisälly maksuaikaa tai luottoa. Pankkikortilla tehdyt maksut peritään kortin omistajan pankkitililtä usein muutaman päivän viiveellä. Viiveen takia tilin ylitys on mahdollista, vaikka se ei ole korttiehtojen mukaan sallittua.
Tilin ylitys estyy, jos maksettaessa suoritetaan katevarmennus. Siinä pankkitilin saldo tarkistetaan ja tililtä varataan ostosta vastaava rahasumma. Varsinainen veloitus voi tapahtua vasta myöhemmin. Katevarmennus on pakollinen ns. online-korteilla maksettaessa. Debit-korteilla katevarmennus on mahdollinen. Kansallisen pankkikortin kanssa maksettaessa varmennusta ei tavallisesti suoritettu[lähde? ].